གཅན་ཚ་རྫོང་བོད་ལུགས་སྨན་ཁང་ནི་སྤྱི་ལོ་༡༩༩༠ལོར་བཙུགས་པ་དང།སྨན་ཁང་འདི་ནི་སྨན་བཅོས་དང་སློབ་གསོ།ཞིབ་འཇུག་དང་ཐོན་རྫས།རིག་གནས་རྒྱུན་འཛིན་དང་ནད་གཞི་སྔོན་འགོག་བཅས་གཞི་གཅིག་ལ་འཛོམས་པའི་སྣ་འདུས་ཅན་གྱི་རིམ་པ་གཉིས་པའི་ཀ་རིམ་ཅན་གྱི་བོད་ལུགས་སྨན་ཁང་ཞིག་ཡིན་ལ།སྨན་ཁང་གི་རྒྱ་ཁྱོན་ལ་སྨི་གྲུ་བཞི་མ་༡༢༠༠༠ལྷག་ཡོད་པ་དང་།ནད་ཁྲི་༡༢༥ཙམ་དང་།རྨང་གཞིའི་མ་དངུལ་ལ་དམངས་སྒོར་ཁྲི་༤༧༥༠༨ཙམ་ཡོད།སྨན་ཁང་འདིར་སྤྱི་བསྡོམས་ལས་བཟོ་བ་མི་གྲངས་༩༢ཡོད་པ་དང་གསོ་རིག་ཆེད་ལས་སྐོར་གྱི་ལས་བཟོ་བ་༧༢ཡོད་ལ་སྤྱིའི་ལས་བཟོ་བའི་མི་གྲངས་ཀྱི་༧༨༢༦ཟིན།དེའི་ནང་ཞིང་ཆེན་རིམ་པའི་སྨན་པ་མིང་གྲགས་ཅན་གཅིག་དང་བཅས་པའི་སྨན་པ་འབུམ་རམས་གཞོན་པ་ལྔ་དང་།རབ་འབྱམས་པ་བཅུ་བཞི།དཀའ་ཅུ་བ་བཅུ་གཅིག་སོགས་སྨན་ཁང་འདིར་བོད་ཕྱི་ལུགས་གཉིས་ཀྱི་ཆེད་ལས་སྨན་པའི་དཔུང་སྡེ་ལེགས་པར་གྲུབ་ཡོད།མིག་སྔར་སྨན་ཁང་འདི་ལ་སྒོ་བསྟེན་ཐོག་ཁང་ཆེན་མོ་དང་།སྡོད་བཅོས་དང་སྨན་ལུམས་ཐོག་ཁང་ཆེན་མོ།སྨན་སྦྱོར་ལྟེ་གནས་བཅས་གསུམ་ལས་གྲུབ་ཡོད་ལ།མཆིན་མཁྲིས་ཚན་ཁག་དང་དཔྱད་བཅོས་ཚན་ཁགཁམས་གསོ་དང་ནད་མེད་ཚེ་བསྲིང་ཁགསྨན་ལུམས་ཚན་ཁག་སོགས་ཚན་ཁག་མི་འདྲ་བ་༢༩ཙམ་ཡོད།དེའི་ནང་རྫས་དཔྱོད་ཁག་དང་འགྱེད་འཕྲོ་ཚན་ཁག་སོགས་སུ་སྔོན་ཐོན་གྱི་བརྟག་དཔྱད་ཡོ་བྱད་ཅུང་ཆ་ཚང་དུ་འཛོམས་ཡོད་ལ།སྨན་སྦྱོར་ཚན་ཁག་ཏུ་རིན་ཆེན་གྲང་སྦྱོར་དང་རིན་ཆེན་མང་སྦྱོར།མུ་ཏིག་བདུན་ཅུ་སོགས་རིན་པོ་ཆེའི་སྨན་སྦྱོར་དང་བཅས་པའི་སྨན་སྣ་༢༠༨སྦྱོར་བཟོ་བྱེད་ཀྱིན་ཡོད་པ་དང་སྨན་སྣ་༡༡༧ལ་ཞིང་ཆེན་རིམ་པའི་སྦྱོར་བཟོའི་ཆོག་ཆེན་ཐོབ་ཡོད་ལ།ལོ་རེར་སྨན་རྫས་སྤྱི་རྒྱ་༡༥༠༠༠ཙམ་ཐོན་སྐྱེད་བྱེད་གྱིན་ཡོད།